ΓΡΑΠΤΗ ΕΡΩΤΗΣΗ P-3527/02

υποβολή: Ian Hudghton (Verts/ALE) προς την Επιτροπή

(3 Δεκεμβρίου 2002)

Θέμα: Εθνικό πάρκο Biebrza, Πολωνία

Μπορεί να επισημάνει η Επιτροπή κατά πόσο έχουν ληφθείπόψη οι περιβαλλοντικές επιπτώσεις του αυτοκινητόδρομου Ελσίνκι-Βαρσοβίας (Βαλτική οδός) που προβλέπεται να περάσει μέσα από το εθνικό πάρκο Biebrza στη Βορειοανατολική Πολωνία και κατά πόσο έχει εξεταστεί ο κίνδυνος που ενέχει για τα μοναδικά οικοσυστήματα της περιοχής αυτής· Σε τι βαθμό έχει συμμετάσχει η Επιτροπή στη χάραξη της προτεινόμενης πορείας αυτής της σημαντικής μεταφορικής διασύνδεσης και στην απόφαση τροποποίησης των αρχικών σχεδίων που προέβλεπαν τη διέλευση του αυτοκινητόδρομου από τα δυτικά του εν λόγω εθνικού πάρκου· Τέλος, μπορεί να απαντήσει η Επιτροπή πώς συμβιβάζεται η συνακόλουθη απώλεια χλωρίδας και πανίδας στο εθνικό πάρκο Biebrza με τη δέσμευση της ΕΕ όσον αφορά την προστασία των φυσικών βιοτόπων και με την ανάγκη συμμόρφωσης της Πολωνίας, ωςποψήφιας χώρας, με τη συναφή νομοθεσία·

Απάντηση της κ. Wallstrm εξ ονόματος της Επιτροπής

(8 Ιανουαρίου 2003)

Αποτελεί θέση της Επιτροπής ότι όλες οιποψήφιες χώρες πρέπει να θέτουν σε ισχύ και να εφαρμόζουν τις διατάξεις του περιβαλλοντικού κεκτημένου, συμπεριλαμβανόμενης της οδηγίας του Συμβουλίου 97/11/ΕΚ της 3ης Μαρτίου 1997 περί τροποποιήσεως της οδηγίας 85/337/ΕΟΚ για την εκτίμηση των επιπτώσεων ορισμένων δημοσίων και ιδιωτικών έργων στο περιβάλλον(1) (οδηγία για την εκτίμηση των περιβαλλοντικών επιπτώσεων (ΕΠΕ)) και της οδηγίας του Συμβουλίου 92/43/ΕΟΚ της 21ης Μαΐου 1992 για τη διατήρηση των φυσικών οικοτόπων και της άγριας πανίδας και χλωρίδας (οδηγία για τα ενδιαιτήματα)(2), και της οδηγίας του Συμβουλίου 79/409/ΕΟΚ της 2ας Απριλίου 1979 για τη διατήρηση των αγρίων πτηνών (οδηγία για τα πτηνά)(3), ήδη κατά την προενταξιακή περίοδο. Αυτό αφορά ιδιαιτέρως τις επενδύσειςποδομής μεγάλης κλίμακας όπως η Βαλτική Οδός.

Η Επιτροπή αντιλαμβάνεται ότι οι περιφερειακές αρχές του Podlaskie προσφάτως αποφάσισαν την ευθυγράμμιση της Βαλτικής Οδού (TINA 1ος διάδρομος κυκλοφορίας) στη βορειοανατολική Πολωνία. Σύμφωνα με την προτεινόμενη ευθυγράμμιση, ο δρόμος ταχείας κυκλοφορίας Βαλτική Οδός θα επηρεάσει τον εθνικό δρυμό Biebrzaski.

Σύμφωνα με την οδηγία για την εκτίμηση των περιβαλλοντικών επιπτώσεων (ΕΠΕ), η κατασκευή μιας οδού ταχείας κυκλοφορίας(4) εμπίπτει στο παράρτημα I παράγραφος 7 σημείο β. Σε αυτή την περίπτωση ισχύει το άρθρο 4 παράγραφος 1 το οποίο προβλέπει ότι έργα που περιλαμβάνονται στο παράρτημα I πρέπει ναπόκεινται σε εκτίμηση σύμφωνα με τις διαδικασίες των άρθρων 5 έως 10. Επομένως, πρέπειποχρεωτικά να διενεργηθεί ΕΠΕ.

Ο εθνικός δρυμός Biebrza είναι σαφώς εξαιρετικής φυσικής αξίας. Επιπλέον, φαίνεται εξαιρετικά πιθανό ότι ο Biebrza θα προσδιοριστεί ως τόπος του δικτύου Natura 2000 κατά την προσχώρηση. Αυτό συνεπάγεται ότι εφαρμόζονται αυστηροί κανόνες διατήρησης. Σύμφωνα με το

άρθρο 6 της οδηγίας για τα ενδιαιτήματα, οι επενδύσεις που είναι πιθανό να έχουν σημαντική επίπτωση σε έναν τόπο του Natura 2000 πρέπει ναποβάλλονται σε κατάλληλη εκτίμηση των επιπτώσεών τους. Εάνπάρχουν αρνητικές επιπτώσεις, η επένδυση μπορεί να επιτραπεί μόνο εφόσον δενφίστανται εναλλακτικές λύσεις και για επιτακτικούς λόγουςπέρτατου δημοσίου συμφέροντος.

Η Επιτροπή έχει αποστείλει επιστολή στις πολωνικές αρχές για να επισύρει την προσοχή τους σε αυτά τα θέματα και να βεβαιωθεί ότι οι απαιτήσεις του άρθρου 6 της οδηγίας για τα ενδιαιτήματα έχουν εφαρμοστεί σε αυτή την περίπτωση. Οι πολωνικές αρχές δήλωσαν ότι οι δύο ενδιαφερόμενοι δήμοι έχουν εκπονήσει μια αρχική πρόγνωση της περιβαλλοντικής επίπτωσης της προτεινόμενης οδού. Δεν έχουν ακόμη λάβει απόφαση για τους όρους ανάπτυξης και χρήσης γης, η οποία να καθορίζει τη χάραξη του οδοστρώματος. Έχουν αναλάβει να ενημερώνουν την Επιτροπή για τις περαιτέρω εξελίξεις.

Η Επιτροπή θα ήθελε να τονίσει ότι δεν έχει χορηγηθεί καμία χρηματοδότηση από το PHARE ή το ISPA για την κατασκευή της Βαλτικής Οδού μέσω του εθνικού δρυμού Biebrza στην Πολωνία. Επιπλέον, κανένα έργο αυτού του τύπου δεν συμπεριλαμβάνεται στον κατάλογο μελλοντικών έργων, ούτε του ISPA ούτε του PHARE. Στις περιπτώσεις που τα έργα λαμβάνουν χρηματοδότηση από τα προενταξιακά ταμεία της Ένωσης που προορίζονται για τα μεγάλα έργαποδομής, πρέπει να εφαρμόζονται ανάλογα πρότυπα όπως αυτά που προβλέπει η περιβαλλοντική νομοθεσία της Ένωσης πριν καταβληθεί οποιαδήποτε χρηματοδότηση στιςποψήφιες χώρες. Αυτό συνεπάγεται την εφαρμογή της οδηγίας 97/11/ΕΚ για την εκτίμηση των περιβαλλοντικών επιπτώσεων. Ηποψήφια χώρα θα πρέπει επίσης να διερευνήσει εάν οι περιβαλλοντικά ευαίσθητες περιοχές επηρεάζονται, με το ενδεχόμενο να εμπίπτουν μελλοντικά στην προστασία που προσφέρουν οι οδηγίες για τα ενδιαιτήματα ή τα πτηνά.

(1) ΕΕ L 73 της 14.3.1997.

(2) ΕΕ L 206 της 22.7.1992.

(3) ΕΕ L 103 της 25.4.1979.

(4) Ως δρόμος ταχείας κυκλοφορίας νοείται ένας δρόμος που εμπίπτει στον ορισμό της Ευρωπαϊκής συμφωνίας για τις κύριες διεθνείς κυκλοφοριακές αρτηρίες της 15ης Νοεμβρίου 1975.